ΚΑΝΟΝΙΣΜΟΣ (ΕΚ) αριθ. 780/97 ΤΗΣ ΕΠΙΤΡΟΠΗΣ της 29ης Απριλίου 1997 για τη χορήγηση αντισταθμιστικής αποζημίωσης στις οργανώσεις παραγωγών για αλιεύματα τόνου που παραδίδονται στη βιομηχανία μεταποίησης κατά τη διάρκεια της περιόδου από 1ης Ιουλίου έως 30 Σεπτεμβρίου 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 18 παράγραφος 6,

Εκτιμώντας:

ότι η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, υπό ορισμένους όρους, στις οργανώσεις παραγωγών τόνου της Κοινότητας για τις ποσότητες τόνου που παραδίδονται στη βιομηχανία μεταποίησης κατά τη διάρκεια του ημερολογιακού τριμήνου, το οποίο αφορούν οι διαπιστώσεις τιμών, όταν ταυτόχρονα η τριμηνιαία μέση τιμή αγοράς στην κοινοτική αγορά και η τιμή «ελεύθερου στα σύνορα» προσαυξημένη ενδεχομένως, κατά το ποσό της επιβληθείσας εξισωτικής εισφοράς, βρίσκονται σε επίπεδο κατώτερο από το 91 % της κοινοτικής τιμής παραγωγής του εν λόγω προϊόντος 7

ότι η ανάλυση της κατάστασης της κοινοτικής αγοράς επέτρεψε να διαπιστωθεί ότι, για τον τόνο τον κιτρινόπτερο βάρους μεγαλύτερου των 10 χιλιογράμμων (+10 kg) κατά τη διάρκεια της περιόδου από 1ης Ιουλίου έως 30 Σεπτεμβρίου 1996, η τριμηνιαία μέση τιμή πώλησης της αγοράς και η τιμή «ελεύθερο στα σύνορα» που αναφέρονται στο άρθρο 18 του κανονισμού (ΕΟΚ) αριθ. 3759/92, βρίσκονται σε επίπεδο κατώτερο από το 91 % της ισχύουσας κοινοτικής τιμής παραγωγής που καθορίζεται από τον κανονισμό (ΕΟΚ) αριθ. 2818/95 της Επιτροπής, της 30ής Νοεμβρίου 1995, για καθορισμό, για την περίοδο αλιείας 1996, της κοινοτικής τιμής παραγωγής τόνου που προορίζεται για τη βιομηχανική παρασκευή προϊόντων που υπάγονται στον κωδικό ΣΟ 1604 (3) 7

ότι οι ποσότητες που είναι επιλέξιμες για αντισταθμιστική αποζημίωση, κατά την έννοια του άρθρου 18 παράγραφος 1 του κανονισμού (ΕΟΚ) αριθ. 3759/92, δεν μπορούν να υπερβούν σε καμία περίπτωση για το σχετικό τρίμηνο τα όρια που προβλέπονται στην παράγραφο 3 του ίδιου άρθρου 7

ότι οι ποσότητες που πωλήθηκαν και παραδόθηκαν κατά τη διάρκεια του σχετικού τριμήνου στις βιομηχανίες μεταποίησης που είναι εγκατεστημένες στο τελωνειακό έδαφος της Κοινότητας, είναι κατώτερες για το εν λόγω είδος από το μέσο όρο εκείνων που πωλήθηκαν και παραδόθηκαν κατά τη διάρκεια του ίδιου τριμήνου των τριών τελευταίων αλιευτικών περιόδων 7 ότι, λόγω του γεγονότος ότι οι ποσότητες του τριμήνου δεν υπερβαίνουν τα όρια που καθορίστηκαν από το άρθρο 18 παράγραφος 3 του κανονισμού (ΕΟΚ) αριθ. 3759/92, ο συνολικός όγκος των ποσοτήτων που μπορούν να δικαιούνται αποζημίωσης είναι ίσος με τις ποσότητες του τριμήνου που πωλήθηκαν και παραδόθηκαν 7

ότι οι ποσότητες που δηλώθηκαν από την οργάνωση παραγωγών έχουν ως συνέπεια την εφαρμογή των κλιμάκων του ποσού αποζημίωσης που χορηγείται σε κάθε οργάνωση παραγωγών σύμφωνα με το άρθρο 18 παράγραφος 4 του κανονισμού (ΕΟΚ) αριθ. 3759/92 7 ότι πρέπει να καθοριστεί η κατανομή των ποσοτήτων αυτών μεταξύ των σχετικών οργανώσεων παραγωγών ανάλογα με τις αντίστοιχες παραγωγές κατά τη διάρκεια του ίδιου τριμήνου των αλιευτικών περιόδων 1993 έως 1995 7

ότι πρέπει, συνεπώς, να αποφασισθεί η χορήγηση αντισταθμιστικής αποζημίωσης για την περίοδο από 1ης Ιουλίου έως 30 Σεπτεμβρίου 1996, για τα σχετικά προϊόντα 7

ότι πρέπει να προσδιοριστεί το γενεσιουργό αίτιο που παρέχει δικαίωμα αποζημίωσης καθώς και η ακριβής ημερομηνία του για τον υπολογισμό των πληρωμών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, για την περίοδο από 1ης Ιουλίου έως 30 Σεπτεμβρίου 1996, για τα ακόλουθα προϊόντα:

>ΘΕΣΗ ΠΗΝΑΚΑ>

Άρθρο 2

1. Συνολικός όγκος ανά είδος των ποσοτήτων που δικαιούνται αποζημίωσης:

- Κιτρινόπτερος τόνος + 10 kg: 15 579,195 τόνοι.

2. Η κατανομή του συνολικού όγκου μεταξύ των ενδιαφερομένων οργανώσεων παραγωγών καθορίζεται στο παράρτημα.

Άρθρο 3

Οι εργασίες που πρέπει να ληφθούν υπόψη για τον καθορισμό του δικαιώματος αποζημίωσης είναι οι πωλήσεις των οποίων τα τιμολόγια φέρουν την ημερομηνία του σχετικού τριμήνου, και οι οποίες λήφθηκαν υπόψη για τον υπολογισμό της μέσης μηνιαίας τιμής πώλησης που αναφέρεται στο άρθρο 7 παράγραφος 1 σημείο β του κανονισμού (ΕΟΚ) αριθ. 2210/93 της Επιτροπής (4).

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Απριλίου 1997.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 388 της 31. 12. 1992, σ. 1.

(2) ΕΕ αριθ. L 350 της 31. 12. 1994, σ. 15.

(3) ΕΕ αριθ. L 292 της 7. 12. 1995, σ. 6.

(4) ΕΕ αριθ. L 197 της 6. 8. 1993, σ. 8.

ΠΑΡΑΡΤΗΜΑ

Κατανομή μεταξύ των οργανώσεων παραγωγών των ποσοτήτων τόνου που δικαιούνται αντισταθμιστικής αποζημίωσης για την περίοδο από 1ης Ιουλίου έως 30 Σεπτεμβρίου 1996 σύμφωνα με το άρθρο 18 παράγραφος 4 του κανονισμού (ΕΟΚ) αριθ. 3759/92 με ποσότητες ανάλογα με το ποσοστό αποζημίωσης

>ΘΕΣΗ ΠΗΝΑΚΑ>